กฎสำนักนายกรัฐมนตรีกฎสำนักนายกรัฐมนตรีฉบับที่ ๕๒ (พ.ศ. ๒๕๐๔)ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘------------ อาศัยอำนาจตามความในมาตรา๗ แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘ นายกรัฐมนตรีออกกฎไว้ดังต่อไปนี้ ข้อ๑ ให้ยกเลิกกฎสำนักนายกรัฐมนตรี ออกตามความในมาตรา ๗ แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘(ฉบับที่ ๑๑) ข้อ๒ ให้เจ้าพนักงานเรือนจำหรือทัณฑสถาน ซึ่งดำรงตำแหน่งหัวหน้าแผนกหรือตำแหน่งที่เทียบเท่าลงมา และมีอำนาจและหน้าที่ควบคุมผู้ต้องขังตามกฎหมายว่าด้วยราชทัณฑ์ แต่งเครื่องแบบพิเศษตามกฎนี้ ข้อ๓ เครื่องแบบชาย ประกอบด้วย (๑)หมวกทรงหม้อตาลสีกากี มีเครื่องประกอบ คือ (ก)กะบังสีดำ (ข)สายรัดคางสีดำ กว้าง ๑ เซนติเมตร ปลายสายมีดุมโลหะตราครุฑสีทองขนาดเล็กติดที่ริมขอบหมวกข้างละ ๑ ดุม (ค)ผ้าพันหมวก ทำด้วยผ้าหรือสักหลาดสีเลือดหมูกว้าง ๔ เซนติเมตร (ง)ตราหน้าหมวกรูปครุฑในบัวกระหนก ทำด้วยโลหะสีทอง (๒)เสื้อคอพับสีกากี ที่ชายปกเสื้อด้านหน้าติดเครื่องหมายราชสีห์ทำด้วยโลหะสีทองข้างละ ๑ อัน แขนยาวรัดข้อมือ ขัดดุมข้างละ ๑ ดุมหรือแขนสั้นเพียงศอก ที่อกมีกระเป๋าปะข้างละ ๑ กระเป๋า ตรงกลางกระเป๋ามีรอยจีบตามทางดิ่งมีปกรูปมนชายกลางแหลม ขัดดุมข้างละ ๑ ดุม สาบที่หน้าอกมีดุมขนาดกลาง ๕ ดุมและมีอินทรธนูอ่อนทำด้วยผ้าชนิดและสีเดียวกับเสื้อ เป็นแผ่นสีเหลี่ยมเรียวจากทางด้านไหล่ไปทางคอ ด้านไหล่กว้าง๔ เซนติเมตร เย็บติดกับเสื้อ ด้านคอกว้าง ๒.๕ เซนติเมตรปลายมน ขัดดุมขนาดเล็กข้างละ ๑ดุม ดุมทั้งสิ้นลักษณะกลมแบนทำด้วยวัตถุสีกลืนกับเสื้อ เมื่อสวมเสื้อนี้ให้สอดชายเสื้อไว้ภายในกางเกง (๓)กางเกงขายาวสีกากี ไม่พับปลายขา ปลายขายาว ปิดตาตุ่ม กว้างไม่น้อยกว่า ๒๔ เซนติเมตร และไม่เกิน ๒๘ เซนติเมตรที่ขอบเอวมีห่วงสำหรับสอดเข็มขัดทำด้วยผ้าสีเดียวกับกางเกงกว้างไม่เกิน ๑ เซนติเมตร ๕ ห่วงด้านข้างมีกระเป๋าเจาะข้างละ ๑ กระเป๋า และจะมีกระเป๋าหลังเป็นกระเป๋าเจาะก็ได้ (๔)เข็มขัดหนังสีน้ำตาล กว้าง ๔ เซนติเมตร หัวเข็มขัดทำด้วยโลหะสีทองเป็นแผ่นสี่เหลี่ยมผืนผ้าทางตั้ง มุมมน มีเข็มสำหรับสอดรู ๑เข็ม (๕)รองเท้าหนังหรือผ้าหุ้มส้น หรือสูงครึ่งน่อง สีน้ำตาล หรือสีดำ รองเท้าทุกแบบใช้รองเท้าผูกเชือก มีส้นและไม่มีลวดลาย (๖)ถุงเท้าสีเดียวกับรองเท้า ข้อ๔ เครื่องแบบหญิง ประกอบด้วย (๑)หมวกแก๊ปทรงอ่อนสีกากี มีเครื่องประกอบ คือ (ก)กะบังสีดำ (ข)ผ้าพันหมวก ทำด้วยผ้าหรือสักหลาดสีเลือดหมูกว้าง ๓ เซนติเมตร (ค)ตราหน้าหมวกรูปครุฑในบัวกระหนก ทำด้วยโลหะสีทอง (๒)เสื้อคอพับสีกากี ลักษณะเช่นเดียวกับเสื้อคอพับของเครื่องแบบชาย (๓)กระโปรงสีกากียาวครึ่งน่อง มีจีบพับทบตรงกลางด้านหลัง ไม่มีกระเป๋า และชายกระโปรงไม่บาน (๔)เข็มขัดหนังสีน้ำตาล ลักษณะเช่นเดียวกับเข็มขัดของเครื่องแบบชาย (๕)รองเท้าหนังหุ้มส้นสีน้ำตาล หรือสีดำ ไม่ผูกเชือกส้นใหญ่พอควร สูงไม่เกิน๕ เซนติเมตร ไม่มีริ้วและลวดลาย (๖)ถุงเท้า ถ้าใช้ให้ใช้สีเดียวกับรองเท้า (๗)กระเป๋าถือ ถ้าใช้ให้ใช้สีน้ำตาล ทำด้วยหนังหรือวัตถุเทียมหนังสูงไม่เกิน ๒๕ เซนติเมตร ยาวไม่เกิน ๓๕ เซนติเมตรมีฝาปิดรูปสี่เหลี่ยมผืนผ้ามุมมน และมีสายถือหรือสายคล้องไหล่ ข้อ๕ เครื่องหมายบนอินทรธนู มีดังนี้ (๑)อักษร รท ทำด้วยโลหะสีทอง ติดบนอินทรธนู ตอนที่ชิดกับไหล่ข้างละ ๑ อัน (๒)แถบรูปหมอน ทำด้วยโลหะสีทองกว้าง ๐.๗ เซนติเมตร ยาว ๔ เซนติเมตร (๓)ดาว ๘ แฉก ทำด้วยโลหะสีทองแถบและดาว ติดบนอินทรธนูทั้ง ๒ ข้าง มีจำนวนดังนี้ (๑)เสมียนพนักงานหรือตำแหน่งที่เทียบเท่า (ก)ผู้คุม ผู้อบรม ผู้ควบคุมดูแล ๒แถบ (ข)ตำแหน่งอื่นนอกจากที่ระบุไว้ใน (ก) ๓แถบ (๒)ประจำแผนกหรือตำแหน่งที่เทียบเท่า (ก)ตำแหน่งอื่นนอกจากที่ระบุไว้ใน (ข) ๑ดาว (ข)พัศดีตรี ๒ดาว (๓)หัวหน้าแผนกหรือตำแหน่งที่เทียบเท่า ๓ดาว การติดแถบหรือดาวให้ติดถัดจากอักษร รท ๐.๕ เซนติเมตร และให้ติดเรียงตามส่วนยาวของอินทรธนู เว้นระยะพองาม ข้อ๖ เจ้าพนักงานเรือนจำหรือทัณฑสถาน ซึ่งแต่งเครื่องแบบพิเศษตามกฎนี้ ผู้ใดได้รับพระราชทานเครื่องราชอิสริยาภรณ์หรือได้รับพระบรมราชานุญาตให้ประดับเครื่องราชอิสริยาภรณ์ต่างประเทศได้ให้ใช้แพรแถบอย่างเดียวกับแพรแถบเครื่องราชอิสริยาภรณ์นั้น ทำเป็นแถบกว้าง ๑.๕ เซนติเมตร ยาว ๓ เซนติเมตรติดที่อกเสื้อข้างซ้ายเหนือกระเป๋าบน เว้นแต่เครื่องราชอิสริยาภรณ์ใด ซึ่งมีกฎหมายกำหนดให้ประดับที่อกเสื้อข้างขวาก็ได้ติดแพรแถบที่อกเสื้อข้างขวาและสำหรับแพรแถบเครื่องราชอิสริยากรณ์ใดมีกฎหมายกำหนดให้มีเครื่องหมายสำหรับแพรแถบให้ประดับเครื่องหมายสำหรับแพรแถบเครื่องราชอิสริยาภรณ์นั้นด้วย ข้อ๗ เครื่องแบบพิเศษตามกฎนี้จะต้องแต่งในโอกาสใด ให้เป็นไปตามที่อธิบดีกรมราชทัณฑ์กำหนด ข้อ๘ ให้กรมราชทัณฑ์สร้างหรือเขียนรูปเครื่องแบบพิเศษตัวอย่างขึ้นไว้เป็นมาตรฐานและสอดคล้องควบคุมการแต่งเครื่องแบบพิเศษให้เป็นไปตามกฎนี้ ให้ไว้ณ วันที่ ๕ มกราคม พ.ศ. ๒๕๐๔ จอมพลส. ธนะรัตน์ นายกรัฐมนตรี+--------------------------------------------------------------------------------------------------+หมายเหตุ :-เหตุผลในการประกาศใช้กฎสำนักนายกรัฐมนตรีฉบับนี้ คือเครื่องแบบเป็นองค์ประกอบที่ช่วยส่งเสริมบุคลิกลักษณะและสมรรถภาพในการปฏิบัติงานของพนักงานเจ้าหน้าที่ให้เกิดความเข้มแข็งและเคร่งครัดต่อระเบียบวินัยเครื่องแบบของเจ้าพนักงานเรือนจำและทัณฑสถานที่ใช้อยู่เดิมไม่เหมาะสมกับกาลสมัยในต่างประเทศ อาทิ สหรัฐอเมริกา อังกฤษญี่ปุ่น มลายู สิงคโปร์ และฟิลิปปินส์เจ้าหน้าที่เรือนจำและทัณฑสถานผู้ทำหน้าที่ควบคุมก็มีเครื่องแบบโดยเฉพาะ ซึ่งมีลักษณะสง่าผ่าเผยเป็นที่เคารพยำเกรงของผู้ที่อยู่ในความควบคุมดูแลจึงสมควรปรับปรุงเครื่องแบบของเจ้าพนักงานเรือนจำและทัณฑสถานซึ่งทำหน้าที่ควบคุมเสียใหม่ให้เหมาะสม[รก.๒๕๐๔/๓/๑๐/๑๐ มกราคม ๒๕๐๔]